પ્યારી નાની ! શું તમને સમજાઈ ગયું કે હું આ બધું શા માટે કરી રહી છું ? એ માટે જ કહી રહી છું કે મારા જીવનમાં લગ્ન કરવા માટે, એ કર્યા પછીની જવાબદારીઓ નિભાવવા માટે મને ફુરસદ જ નથી. એનો મતલબ એ નથી કે મને લગ્ન પસંદ જ નથી. લગ્નનો મતલબ જે – બે જીવનું મધુર મિલન. એની મીઠી અનુભૂતિ એકબીજા પ્રત્યેનો પ્રેમ, એકબીજા પ્રત્યેની સહાનુભૂતિ, જીવનસાથીની ભાવનાઓને સમજવી, એકબીજાનાં સુખદુઃખનો ખ્યાલ રાખવો, દામ્પત્યને સ્વર્ગતુલ્ય બનાવવું – આ બધું તમને અને નાનાને જોઈને મેં શીખી લીધું હતું.